SIRI กูรูหั่นประมาณการปีนี้และปีหน้าปรับคำแนะนำถือเพื่อรอรับเงินปันผล
SIRI แม้กำไรสุทธิออกมาดีกว่าคาดเป็น 901 ล้านบาท เพิ่มทั้ง เทียบช่วงเดียวกันของปีก่อนและ เทียบไตรมาสก่อนหน้าในอัตรา 68% และ 67% ตามลำดับ แต่เกิดจากกำไรพิเศษ คือ ขายที่ดินเปล่า และกลับรายการขาดทุนการลดลงของมูลค่าต้นทุนโครงการ รวมแล้วเป็นจำนวน 350 ล้านบาทส่วนกำไรหลักเป็น 612 ล้านบาท ต่ำกว่าที่คาดไว้ก่อนหน้า 18% ปรับลดคำแนะนำ ถือ เพื่อรับปันผล ราคาพื้นฐานใหม่เป็น 1.78 บาท
17 ส.ค. 2558

บล.ดีบีเอสฯ ระบุในบทวิเคราะห์วันนี้ (17 ส.ค.) ว่า บริษัท แสนสิริ จำกัด (มหาชน) หรือ SIRI แม้กำไรสุทธิออกมาดีกว่าคาดเป็น 901 ล้านบาท เพิ่มทั้ง เทียบช่วงเดียวกันของปีก่อนและ เทียบไตรมาสก่อนหน้าในอัตรา 68% และ 67% ตามลำดับ แต่เกิดจากกำไรพิเศษ คือ ขายที่ดินเปล่า และกลับรายการขาดทุนการลดลงของมูลค่าต้นทุนโครงการ รวมแล้วเป็นจำนวน 350 ล้านบาท
ส่วนกำไรหลักเป็น 612 ล้านบาท ต่ำกว่าที่คาดไว้ก่อนหน้า 18% เพราะอัตรากำไรขั้นต้นเป็นเพียง 27.6% ต่ำกว่า เทียบไตรมาสก่อนหน้าที่ว่าน้อยแล้วคือ 30.2% เสียอีก เป็นเพราะลดราคาขายบางโครงการลงเพื่อลดสต็อค แต่กำไรหลักยังโตได้ 14%เทียบช่วงเดียวกันของปีก่อนและ 78%เทียบไตรมาสก่อนหน้า
กำไรหลักครึ่งแรกปี 58 เป็นสัดส่วนเพียง 32% เทียบกับประมาณการทั้งปี จึงได้ปรับลดประมาณการลงในอัตรา 11% ทั้งปีนี้และปีหน้า เพื่อสะท้อนอัตรากำไรขั้นต้นที่น้อยลงกว่าคาด ขณะเดียวกับอัตราภาษีเงินได้ก็สูงกว่าคาด ยังผลให้กำไรหลักต่อหุ้นปีนี้และปีหน้าแค่ทรงตัว
ปรับลดคำแนะนำ ถือ เพื่อรับปันผล ราคาพื้นฐานใหม่เป็น 1.78 บาท ซึ่งประเมินด้วย P/E ปี 58 ที่ 10 เท่า ราคาปิดมีส่วนเพิ่ม 8% คาดการณ์อัตราผลตอบแทนปันผลปีนี้ดีเป็น 5.3% ส่วนความเสี่ยงคือ การโอนที่ทำได้น้อยกว่าคาด รวมทั้งการรักษาอัตากำไรขั้นต้น
 